**Prilog 4. Prijedlog Ugovora**

*Dom za starije osobe “Volosko" Opatija, Andrije Štangera 34, Opatija, OIB: 25924713456, zastupan po ravnateljici Gordani Saršon, mag. paed. (u daljnjem tekstu: Naručitelj)*

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, iz\_\_\_\_\_\_\_\_\_\_\_\_\_\_\_\_\_\_\_\_\_ , OIB: \_\_\_\_\_\_\_\_\_\_\_\_\_\_\_\_, zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvoditelj)

sklapaju sljedeći

***UGOVOR O NABAVI RADOVA***

***br.***

Članak 1.

 Ugovorne strane suglasno utvrđuju da je predmet ovog Ugovora – Sanacija stolarije na sobama – objekt C.

 Ugovorne strane suglasno utvrđuju da je Izvoditelj odabran kao najpovoljniji ponuditelj u provedenom postupku jednostavne nabave radova iz stavka 1. ovog članka.

Članak 2.

 Ovim Ugovorom Naručitelj naručuje, a Izvoditelj se obvezuje izvesti radove iz članka 1. ovog Ugovora prema ponudbenom troškovniku i uvjetima iz ovog Ugovora, koji s ponudom Izvoditelja broj \_\_\_\_\_\_\_\_\_od \_\_\_\_\_\_\_\_\_ 2024. godine čine sastavni dio ovog Ugovora.

Članak 3.

Mjesto izvođenja radova je Dom za starije osobe „Volosko“ Opatija - objekt C.

 Izvoditelj je upoznat s prostorno-tehničkim karakteristikama objekta u kojem se izvode radovi, te je upoznat sa svim bitnim elementima koji utječu na organizaciju i izvođenje radova.

Članak 4.

 Izvoditelj se obvezuje sve radove koji su predmet ovog Ugovora izvesti po sistemu stvarno izvedenih količina radova utvrđenih ponudbenim troškovnikom i nepromijenjenih jediničnih cijena za ukupan iznos od \_\_\_\_\_\_\_\_\_\_\_\_\_\_\_\_\_\_eura bez PDV-a (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

PDV obračunat na iznos iz stavka 1. ovoga članka iznosi: \_\_\_\_\_\_\_\_\_\_\_\_\_\_\_\_\_\_\_\_\_ eura (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), a sveukupni iznos s PDV-om iznosi \_\_\_\_\_\_\_\_\_\_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eura).

Članak 5.

 Naručitelj i Izvoditelj utvrđuju kao dan početka izvođenja radova 27. rujna 2024. godine.

 Izvoditelj se obvezuje radove izvesti, odnosno završiti u roku od 65 dana, računajući od dana početka radova iz stavka 1. ovoga članka.

 U slučaju nastupa uvjeta za produženje ugovornog roka iz objektivnih razloga, Izvoditelj je obvezan pisanim putem zatražiti od Naručitelja produženje roka, u protivnom se produženje neće priznati.

 Naručitelj može odbiti prijedlog produženja roka iz stavka 3. ovog članka, ne navodeći pritom razlog odbijanja.

Članak 6.

 Izvoditelj se obvezuje, u roku od tri (3) dana od dana potpisa ovog Ugovora, predati Naručitelju zadužnicu ili bjanko zadužnicu u visini od 10% (deset posto) od ugovorenog iznosa (bez PDV-a) kao jamstvo za uredno ispunjenje ovog Ugovora i jamstvo za otklanjanje nedostataka u jamstvenom roku.

Zadužnicu ili bjanko zadužnicu Naručitelj će iskoristiti (naplatiti) u slučaju ako Izvoditelj krši svoje obveze iz ovog Ugovora, posebno u pogledu pridržavanja roka izvođenja radova te pridržavanja obveze otklanjanja eventualnih nedostataka u izvedenim radovima unutar jamstvenog roka, u visini 10% vrijednosti ugovora (bez PDV-a).

Neiskorištenu zadužnicu ili bjanko zadužnicu Naručitelj će vratiti Izvoditelju po isteku jamstvenog roka iz članka 7. ovog Ugovora.

Članak 7.

Ugovorne strane suglasno utvrđuju da se za izvedene radove primjenjuje jamstveni rok od dvadesetčetiri (24) mjeseca, računajući od dana dovršetka radova tj. Ovjere okončane situacije Izvoditelja. U navedenom roku Izvoditelj je obvezan otkloniti sve uočene nedostatke u izvedenim radovima o svom trošku, a na poziv Naručitelja sukladno članku 8. ovog Ugovora.

Članak 8.

Tijekom trajanja jamstvenog roka Izvoditelj je obvezan odmah o svom trošku pristupiti otklanjanju ustanovljenih nedostataka, a najkasnije unutar 72 sata od trenutka primanja obavijesti Naručitelja.

Ukoliko Izvoditelj ne pristupi otklanjanju nedostataka u roku iz stavka 1. ovoga članka, Naručitelj će iste nedostatke otkloniti na teret Izvoditelja naplatom zadužnice ili bjanko zadužnice iz članka 6. ovog Ugovora.

Članak 9.

 Izvoditelj se obvezuje:

* u izvođenju radova pridržavati se dokumentacije i svih pismeno priloženih eventualnih promjena,
* po izvršenim radovima ukloniti preostali materijal, sredstva za rad i ostalu opremu, te prostor očistiti od otpada,
* ako svojom krivnjom ne izvede radove prema rokovima iz ovog Ugovora, platiti ugovornu kaznu za prekoračenje roka u iznosu 0,1% dnevno, a najviše do 5% vrijednosti ugovorenih radova. Ugovorna kazna obračunava se i naplaćuje umanjenjem ispostavljenog računa/situacije Izvoditelja za iznos ugovorne kazne.

 Članak 10.

 Svaka šteta koja bi bila prouzročena na objektu uslijed izvođenja radova, pada na teret Izvoditelja koji je dužan istu otkloniti i nadoknaditi štetu u najkraćem mogućem roku.

 Izvoditelj je dužan upotrijebiti kvalitetan materijal koji odgovara propisanim uvjetima.

 Prilikom izvođenja radova, Izvoditelj je dužan pridržavati se svih odredaba važećih zakona kojima se određuje građenje, zaštita na radu, zaštita od požara, kao i drugih mjerodavnih pozitivnih propisa iz ovog područja.

 Članak 11.

 Izvoditelj nije ovlašten za vrijeme izvođenja radova vršiti bilo kakve izmjene u ponudbenom troškovniku. Ukoliko se utvrdi da su neke izmjene potrebne ili su korisne, može ih izvršiti samo uz prethodnu pisanu suglasnost Naručitelja.

 Članak 12.

 Izvoditelj je obvezan odmah po završetku svih radova izvijestiti o istome Naručitelja i izvršiti primopredaju radova.

 Primopredaji radova dužni su prisustvovati predstavnik Naručitelja i predstavnik Izvoditelja. O primopredaji radova sastavit će se zapisnik.

 Ako se prilikom primopredaje izvedenih radova ustanovi da pojedini radovi nisu izvedeni prema Ugovoru i da postoje nedostaci, Izvoditelj je obvezan te nedostatke otkloniti o svom trošku, a u roku utvrđenom u zapisniku.

 Ako Izvoditelj ne otkloni sve utvrđene nedostatke u utvrđenom roku, Naručitelj neće obaviti primopredaju, a nedostatke će otkloniti drugi Izvoditelj na trošak Izvoditelja koji je potpisnik ovoga Ugovora.

Članak 13.

 Naručitelj se obvezuje platiti Izvoditelju račun/situaciju za izvršene radove u roku od 30 dana od dana dostave istog Naručitelju.

 Naručitelj može u opravdanim slučajevima osporiti dio ili cijeli račun/situaciju, u pogledu kvalitete, cijene, količina i vrste izvedenih radova. Nesporni dio računa/situacije Naručitelj je dužan platiti u roku utvrđenom u stavku 1. ovog članka.

Članak 14.

 U slučaju raskida ovoga Ugovora, bilo sporazumno ili izazvanom višom silom, ugovorne strane će putem sporazumno izabranog povjerenstva utvrditi stupanj gotovosti radova i njihovu vrijednost.

 U slučaju iz stavka 1. ovog članka Izvoditelj ima pravo tražiti naplatu samo za izvršene radove.

 Članak 15.

 Potpisom ovoga Ugovora ugovorne strane utvrđuju da će za sve slučajeve koji ovim Ugovorom nisu predviđeni, primijeniti Zakon o obveznim odnosima i propisima iz područja građenja.

 Članak 16.

 Ugovorne strane suglasno utvrđuju da se ovaj Ugovor može mijenjati samo u pisanom obliku.

Osobe zadužene za praćenje i kontrolu izvršenja Ugovora su računovodstveni referent – financijski knjigovođa (Marija Karamarko) i voditeljica odsjeka pomoćno – tehničkih poslova (Ružica Gospić).

 Članak 17.

 Sve eventualne sporove ugovorne strane će pokušati riješiti sporazumno, a u protivnom se utvrđuje nadležnost stvarno nadležnog suda u Opatiji.

 Članak 18.

 Ovaj Ugovor stupa na snagu danom potpisa ovlaštenih predstavnika ugovornih strana, uz ispunjenje uvjeta iz članka 6. Ovog Ugovora.

 Ukoliko u roku iz članka 6. Ovog Ugovora Izvoditelj ne preda Naručitelju zadužnicu ili bjanko zadužnicu, ovaj Ugovor se ima smatrati automatski raskinutim.

 O činjenici raskida ovog Ugovora uslijed nastupa događaja iz Stavka 2. ovog članka Naručitelj će obavijestiti Izvoditelja pisanim putem.

 Članak 19.

 Ovaj Ugovor je sastavljen u četiri (4) istovjetna primjerka, za svaku ugovornu stranu po dva (2) primjerka.

Broj: \_\_\_\_\_\_

U Opatiji, \_\_\_\_\_\_\_\_ . 2024. godine

|  |  |
| --- | --- |
| ZA IZVODITELJA\_\_\_\_\_\_\_\_\_\_\_\_\_\_\_\_\_\_\_\_\_\_ | ZA NARUČITELJA Ravnateljica  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 Gordana Saršon mag. paed.